Fyrri dagurin á ársins útgávu av Stórmót ÍR endaði við einari røð av persónligum metum og fleiri við so mikið stórum forbetrinum at ungu hvirlurnar fyri heiðursbræv heim við. Gentur 13 ár Børka Berg Jørgensen er yngsti íðkarin í Hvirlu-ferðalagnum. Tá teir næstu tríggir riðlarnir vóru lidnir komu boð um at Børka skuldi renna enn eina ferð. Orsøkin var at tíðtøkan ikki eydnaðist. So eftir skjótt at hava lati seg í píkaskógvarnar aftur, var hon aftur klár at renna. Gentur 14 ár Elin Niclasen, sum hevur síni bestu úrslit við spjótinum, royndi seg við 3,0 kg kúluni. Hon arbeiðir í løtuni við at broyta teknik, og tá so er, vil tað verða ein tíð, har tað kemur ein ótryggleiki inn í teknikkin, inntil nýggi teknikkurin er stabiliseraður nóg mikið. Hesaferð vildi teknikkkurin ikki sita, tí tað fyrsta lendi uttanfyri linjuna og var tí ikki mált. Trupulleikin við skinnabeinunum hevur givið henni møguleika at venja annað, m. a. styrki, og tað sást tá hon sum ein tann fyrsta leyp úr blokkinum. Hon dreiv væl fyrstu fetini, men tað sást at timing og rútma ikki er vant í seinastuni. Hóast tað, so kom hon á mál við tíðini 9,17 sek, sum er persónligt met við 0,53 sekundum. Sunniva, sum hevur spjótkast sum sína fremstu grein, kom á mál við tíðini 8,90 sek, sum er persónligt met. Lydia, sum hevur kúlustoyt sum sína fremstu grein, kom á mál við tíðini 9,32 sek, sum er persónligt met. Helena, sum hevur diskuskast sum sína fremstu grein, kom á mál við tíðini 9,72 sek, sum er persónligt met við 1,29 sek. Her sást aftur hvussu væl genturnar hava vant, tí allar fóru tær aftur heim við persónligum metið. Lydia hevði ov nógva ferð á í fyrstu royndini, og gjørdi tí yvirtrakk. Í næstu kom hon út á 8,98 m, sum er lítlan metur betri enn hennara gamla persónliga met. Hon økti bæði í øðrum og triðja, sum gjørdist hennara seinasta. Endaliga longdin gjørdist 8,76 m. Sunniva gjørdi eins og Guðrið, hon byrjaði við persónligum metið, og økti síðan í bæði øðrum og triðja umfarið. Tað triðja bleiv ikki eins langt, men teir 1,59 m hon legði omaná sítt gamla met gjørdu at hon aftur fekk heiðursbræv fyri størstu forbetring. Hennara longsta gjørdist 7,54 m. Eftir stuttan steðg var longarlop á skránni. Dreingir 16-17 ár Dánjal Dahl Ljósheim, Tóki Bak Sørensen og Bárður Jóhansson royndu seg í hesum bólkinum. Fyrstur í eldin var Dánjal, sum skuldi royna seg á 800 m teininum. Her legði Dánjal hart út við at leggja seg á odda. So var 60 m á skránni, og har vóru teir allir við. Dánjal rann teinin uppá 8,20 sek, sum er meir enn eitt hálvt sekund skjótari enn hansara gamla persónliga met. Bárður, sum í seinastuni verðuliga hevur uppraðfest venjingina og tískil er í ferð við at taka nøkur risafet framá, rann teinin uppá 8,39 sek, sum er nakrarfáa 1/100 frá hansara persónliga metið, meðan Tóki rann teinin uppá 8,51 sek, sum er 0,26 sek skjótari enn hansara gamla persónliga met. Bárður, sum hevði innastu geil, ið er trupul at renna á, rann teinin uppá 27,80 sek. Tóki endaði sín dag við at royna seg í longdarlopi. Hansara fyrsta atrenning miseydnaðist, og tí gjørdi hann yvirtrakk. Tí kappaðust Alda Sigurðsdóttir Lamhauge, Marita Káradóttir Petersen og Edna Maria Debes allar sum kvinnur. Allar byrjaðu tær á 60 m teininum. Fyrst var Alda í eldinum. Hesaferð gekk tó ikki heilt hjá teimum, tí tær lógu nakað frá tí tær plaga at præstera til venjing. Tíðirnar gjørdust 8,99 sek til Maritu og 9,04 sek til Ednu Mariu. Alda megnaði at renna seg í B-finaluna. Síðsta lopið valdi Edna Maria at lata verða við at byrja uppá. Hon endaði sostatt á 9,69 m, sum er góðkent úrslit. Menn Magnus Dal-Christiansen og Tórur Mortensen royndu seg móti hinum monnunum á 60 m teininum. So skuldi Tórur royna seg. Hann stríðist við ein skaða, og byrjaði tí í blokkinum við umvendari beinstøðu. Hetta darvaði hann nakað, men hóast tað kom hann á mál við tíðini 7,36 sek, sum er 0,01 sek frá hansara persónliga meti. Í fyrsta umfari kom Kristian Martin út á 8,05 m. Í øðrum økti hann 8,36 m og í triðja megnaði hann aftur at økja um, hesaferð til 8,71 m. Síðstu trý umførini hevði hann onkra góða roynd, men hesaferð megnaði hann ikki at koma longur út, so hann endaði við teimum 8,71 m frá triðja umfarið. Samanumtikið ein dagur, ið vísur at venjingin gevur støðug úrslit yvir alla linjuna.